***שלום לכולם!***

***להלן תקצירים לקורסים הניתנים למחוננים בימי רביעי:***

**אנימציה קלאסית  עם עינת קרני**

**נלמד לצלם ולערוך סרטי אנימציה בטכניקת stopmotion בה מצלמים תמונה אחר תמונה.  ניצר במגוון רחב של חומרים כגון פלסטלינה, אוכל, תחפושות, מגזרות נייר ועוד. נעבוד בקבוצות קטנות ומשתנות ונלמד לעבוד כצוות מנצח.**

**פיצוח מספרים וחידות: עם לייא סלאלחא**

**בקורס זה נצלול לעולם מרתק של חידות מתמטיות, מספרים מסתוריים ותגליות לא שגרתיות. נכיר סוגים שונים של מספרים מיוחדים כמו מספרי ערפד, מספרים מושלמים ועוד... נתרגל דרכים חכמות ויצירתיות לחשוב עליהם ולפצח את סודותיהם. בכל מפגש נפתור חידות מסוגים שונים לוגיות, חשבוניות, צורניות ואחרות – דרך משחקים, דיונים והמצאות מקוריות של התלמידים. נלמד לזהות דפוסים, להסיק מסקנות, לנמק בחירות ולהציג פתרונות בדרכים מגוונות. הקורס מעודד חקר חשיבה ביקורתית, חשיבה יצירתית, אהבת אתגר, שיח מתמטי עשיר והנאה ממשית מהיופי שבמספרים.**

**קסמי הקיפול: עם לייא סלאלחא**

**בקורס "קסמי הקיפול" נפגוש את העולם של אומנות קיפולי הנייר היפנית, נקפל דפים בצבעים שונים ונעצב אותם בייחודיות, נהפוך אותם לתוצרים של דגמים שונים ומקסימים כמו קופסאות, כוכבים ופרחים. נקפל דגמים מגוונים מהקל לקשה, דגמים דו ותלת ממדיים שדרכם נחווה את הגיאומטריה ונהפוך אותה למוחשית. נלמד מושגי אוריגמי חדשים כמו: קיפול ספר וקיפול מעטפה. נפעיל חשיבה רבה, רמת דיוק וקואורדינציה גבוהה, עקביות והתמדה. נפתח יכולת הבנת הוראות, קשר בין סיבה לתוצאה, יכולת סבלנות ויצירתיות. נתמוך ונעזור אחד לשני בכיף ובשמחה.**

**עושים גלים עם אורי פרלשטיין:**

**מה משותף לים, אוהדי כדורגל ושקית תפוצ'יפס? למה קול לא עובר בחלל ואיך בכל זאת אסטרונאוטים מדברים ביניהם? איך בני ישראל "רואים את הקולות" ואיך כל זה קשור לפצצות אטום?**

**גלים שונים מקיפים אותנו מכל כיוון, וניתנים לתחושה על ידי חושינו השונים ישירות או בעקיפין. בשיעורי עושים גלים נשתמש בידיים, בראש ובחושים וכך נכיר סוגי גלים שונים. נבין את המשותף ואת השונה בסוגי הגלים ונלמד להשתמש במאפיינים של גלים ותווכים שונים בשימושים יומיומיים.**

**תיאטרון עם עינת קרני**

**נחקור את הבעת הגוף, הצליל, המילה והמשפט. נשחק במגוון תרגילים הכוללים, אילתור, פנטומימה ועוד**

**אובייקטיבי  עם זהר כהן:**

**לטפח יכולת להתמודד עם פרויקטים ארוכי טווח ולהשתמש באמנות ככלי משמעותי בחיי היום-יום.**

**'עולם ומלואו',  ידע ופעולה, חשיפה לפעולות אמנותיות מההיסטוריה של האמנות ואמנות פוסט מודרנית, לצורך יצירת התייחסות בדמוי תוצר אמנותי. פיתוח חשיבה אמנותית תוך מתן כלים להתבוננות בסביבה הקרובה בעין אמנותית, ביקורתית. סביבה כמקום הדורש פעולה אמנותית. באמצעות תרגילים והתנסויות בציור, פיסול גרפיטי. שלב נוסף בהתפתחות הקורס הוא מתן מענה לצורך של התלמידים לפתח פרויקטים עצמאיים, אישיים וארוכי טווח, תוך דיאלוג פתוח עם המורה והקבוצה.**

**"מגירות הנפש" עם זהר כהן**

**הקורס "מגירות הנפש" מעודד את התלמידים לבטא את עולמם הפנימי דרך יצירה. התלמידים יתנסו במגוון תחומים של אמנות בשאיפה כי התלמידים יתפתחו רגישות אמנותית וגילוי עצמי. הקורס כולל חיבור לטקסטים ספרותיים כמו "הנסיך הקטן", המשמשים כבסיס להשראה וליצירה אמנותית מגוונת. התלמידים יכירו גם את עבודותיו של מיכאל סגן כהן, והאמנית ביאנקה אשל גרשוני ואנה טיכו, אמנים ישראלים מוערכים, אשר יצירותיו מציעות חיבור ייחודי בין אסתטיקה לתרבות המקומית, וישמשו כמודל לחקירה אישית.**

**"מהצלחת ועד היצירה – בישול, מדע ואמנות" עם זכיה ואקים
קורס רב-תחומי חווייתי המשלב עולמות של בישול, מדעים ואמנות. דרך פעילויות מעשיות, ניסויים טעימים ויצירה צבעונית, התלמידים ייחשפו לעקרונות מדעיים מעולם המזון, יפתחו חשיבה יצירתית וילמדו איך אוכל ואמנות נפגשים בצלחת ובסטודיו. בכל מפגש התלמידים יבשלו, יתנסו, יטעמו – וגם יצרו יצירה אמנותית בהשראת התהליך .**

**מדע בצלחת – חוקרים, מבשלים, יוצרים עם זכיה ואקים**

**הקורס יעסוק בהיבטים מדעיים של מזון ובישול, מתוך מטרה להפוך את המטבח למעבדת מחקר סקרנית וחווייתית. במהלך המפגשים נשלב למידה פעילה, ניסויים, בישול יצירתי וחקירה מדעית של המרכיבים, הטעמים והתהליכים.
נשתמש במדע ככלי חינוכי-חברתי לפיתוח חשיבה רציונלית, סקרנות מדעית, ועבודת צוות, תוך העצמה אישית והעלאת הביטחון העצמי של התלמידים.**

**התלמידים ילמדו על רכיבי המזון, תזונה בריאה, שיטות בישול והקשרים כימיים וביולוגיים של אוכל, והכול דרך מגע ישיר עם החומרים, והתנסות.**

**נקודת השקפה עם אורי פרלשטיין**

**פעמים רבות דברים נראים או מרגישים אחרת ממה שהם באמת.**

**בשיעורי נקודת השקפה נסתכל על דברים בצורה קצת אחרת. נשחק עם מרחקים, זוויות, צבעים ועוד ונראה כיצד שינויים באלו גורמים לדברים להיראות שונה. נראה אשליות אופטיות ואחרות, נצייר בפרספקטיבה ונצלם "תמונות בלתי אפשריות" או לפחות כאלו שאנשים ישאלו "מה זה ??"**